Գրքի 12-րդ գլխում , որը կրում է «Հայկական կապերը» վերնագիրը, հեղինակը նկարագրում է Քըրքորյանի պատահական հանդիպումը Մենի Աղասիի հետ Լաս Վեգասում, 1963 թվականին, ով «Տրոպիկանա» հյուրանոցի մատուցողն էր և նրա հայրենակիցն Իրանի մայրաքաղաք Թեհրանից։ Մենին դարձավ Քըրքորյանի մտերիմ ընկերը և իր ապագա որդուն կոչեց Անդրե Քըրք Աղասի, որը հետագայում դարձավ հայտնի թենիսիստ։ Ռեմփելը նաև նկարագրել է Քըրքորյանի գործարքները Ջորջ Մեյսոնի (Էլմասյան) հետ, որը նրա վաղեմի բորսային միջնորդն էր և «Կալիֆորնիա կուրիեր» թերթի (1958 թ.) հիմնադիրը։